ബംഗാളില് സംഭവിക്കുന്നത്! താലിബാനില് നിന്നും അഫ്ഗാനെ രക്ഷിക്കാന് മോദിയോ? കരഞ്ഞ് കാലു പിടിച്ച് ഇമ്രാനും... ഇനി മുതല് അഫ്ഗാനിസ്ഥാനെ നയിക്കുന്നത് താലിബാന്റെ നേതൃത്വത്തിലുള്ള ഒരു ഭരണകൂടമായിരിക്കും എന്ന് തന്നെയാണ് അനുമാനിക്കേണ്ടത്. ഇതുമായി ബന്ധപ്പെട്ട് കാര്യങ്ങള് കൂടുതല് ഊട്ടി ഉറപ്പിക്കുന്ന വിവരങ്ങളാണ് പുറത്ത് വന്നിട്ടുള്ളത്. ഈയൊരു അവസരത്തിലാണ് ഇന്ത്യുമായി ബന്ധപ്പെട്ട കുറച്ച് അഭ്യൂഹങ്ങള് പരക്കുന്നത്. ഇന്ത്യ ഈ വിഷയത്തില് എന്ത് നിലപാടാണ് സ്വീകരിക്കുക എന്നത് സംബന്ധിച്ച് കേന്ദ്രമന്ത്രിസഭാ യോഗങ്ങള് നടന്ന് വരികയാണ്. ഇതുമായി ബന്ധപ്പെട്ട് കൃത്യമായ വിവരങ്ങള് ഒന്നും പുറത്ത് വിട്ടിട്ടില്ലെങ്കിലും രക്ഷാപ്രവര്ത്തനം ഊര്ജിതമായി നടത്തുമെന്ന് തന്നെയാണ് അറിയിച്ചിട്ടുള്ളത്. ഇത്തരം സംഭവങ്ങള് നടക്കുമ്ബോഴാണ്താലിബാന് ഭീകരരില് നിന്നും അഫ്ഗാനെ മോചിപ്പിക്കാന് പ്രധാനമന്ത്രി നരേന്ദ്ര മോദി ഇടപെടണമെന്ന ആവശ്യം ശക്തമാകുന്നത്. കൊല്ക്കത്തയിലെ അഫ്ഗാന് പൗരന്മാരാണ് ഈ ആവശ്യം ഇപ്പോള് ഉയര്ത്തുന്നത്. അഫ്ഗാന് ജനതയെ രക്ഷിക്കാന് നരേന്ദ്ര മോദിയ്ക്കേ സാധിക്കൂവെന്ന ഉറച്ച വിശ്വാസത്തിലാണ് ഇവരെന്നാണ് ദേശീയ മാധ്യമങ്ങള് റിപ്പോര്ട്ട് ചെയ്യുന്നത്. പാകിസ്താന്റെ ഉദ്ദേശങ്ങളില് തങ്ങള്ക്ക് വിശ്വാസമില്ലെന്ന് 25 വര്ഷങ്ങള്ക്ക് മുന്പ് അഫ്ഗാനില് നിന്നും കൊല്ക്കത്തയില് എത്തിയ സഹീര് ഖാന് എന്ന വ്യക്തി പറയുന്നുണ്ട്. ചൈനയിലും, സൗദി അറേബ്യയിലും വിശ്വസിക്കുന്നില്ല. ഇന്ത്യയില് മാത്രമാണ് വിശ്വാസം. ഇന്ത്യ മാത്രമാണ് അഫ്ഗാന്റെ യഥാര്ത്ഥ സുഹൃത്തെന്നും ഖാന് വ്യക്തമാക്കി. അഫ്ഗാന് ജനതയോട് പാകിസ്താനുമായി ബന്ധം ആഗ്രഹിക്കുന്നുണ്ടോയെന്ന് ആരാഞ്ഞാല് ഇല്ലെന്നാകും ഉത്തരമെന്ന് പാര്ക്ക് സര്കസില് താമസിക്കുന്ന ഇബ്രാഹിം ഖാന് വ്യക്തമാക്കുന്നു. അഫ്ഗാന് ജനത അടിമയാണെന്നാണ് ഇമ്രാന് ഖാന് പറഞ്ഞത്. എന്നാല് അവരാണ് മറ്റുള്ളവരുടെ അടിമ. പാകിസ്താനില് നിന്നും ഒന്നും തങ്ങള്ക്ക് വേണ്ടെന്നും അദ്ദേഹം പറയുന്നു. ഇന്ത്യയ്ക്ക് ലോകശക്തികളില് നിര്ണായക സ്ഥാനമാണുള്ളതെന്നും അതിനാല് അഫ്ഗാന് വിഷയത്തില് ഇടപെടണമെന്നുമാണ് യാസ്മിന് നിഗര് ഖാന് ആവശ്യപ്പെടുന്നത്. നല്ല താലിബാന് മോശം താലിബാന് എന്നിങ്ങനെയില്ല. എല്ലാം ഒന്നാണ്. അഫ്ഗാന് താലിബാന് പാകിസ്താന് താലിബാന് എന്നിങ്ങനെയാണ് ഉള്ളതെന്നും യാസ്മിന് പറയുന്നു. അതേസമയം, താലിബാന്റെ വക്താവായി മാറിയിരിക്കുകയാണ് പാക്കിസ്ഥാന് പ്രധാനമന്ത്രി ഇമ്രാന്ഖാനും. ഇതോടെ അനുനയത്തിനുള്ള മുറവിളി ശക്തമാക്കിയിരിക്കുകയാണ്. അഫ്ഗാനിസ്താനെ താലിബാന് കീഴില് മികച്ച രാജ്യമാക്കാന് എല്ലാ രാജ്യങ്ങളും ഒരുമിക്കണമെന്നാണ് ഇമ്രാന് ഖാന്റെ അഭ്യര്ത്ഥന. അഫ്ഗാന് മണ്ണിലേക്ക് ഒരു ആവശ്യത്തിനും പോകാതിരുന്ന ഇമ്രാന് ഖാന് താലിബാന് കാബൂള് പിടിച്ചതോടെ മുന്നിരയിലേക്ക് വന്നിരിക്കുകയാണ്. താലിബാനുമായി ഒരു ഭരണ കൂടമെന്ന നിലയിലാണ് വിദേശരാജ്യങ്ങള് പെരുമാറേണ്ടത്. അഴിമതിയില് മുങ്ങിക്കുളിച്ച ഭരണകൂടത്തെയാണ് താലിബാന് നിലത്തിറക്കിയത്. ഇനി സുശക്തമായ ഭരണമാണ് നടക്കാന് പോകുന്നതെന്നും ഇമ്രാന് പറയുന്നുണ്ട്. ഇതിനിടെ വിദേശരാജ്യങ്ങളുമായി അടുക്കാന് പാകിസ്താന് എല്ലാ അവസരങ്ങളും ഉപയോഗിക്കുകയാണ്. ബ്രിട്ടന്റേയും ജര്മ്മനിയുടേയും പൗരന്മാരെ അഫ്ഗാനില് നിന്നും നാട്ടിലേക്ക് അയക്കാന് പാകിസ്താനാണ് താലിബാനുമായി സംഭാഷണം നടത്തിയത്. ഇതിനിടെ ഇമ്രാന് ഖാന്റെ മലക്കം മറിച്ചില് ഒരിക്കലും പാകിസ്താന് ഗുണകരമല്ലെന്നാണ് പ്രതിപക്ഷം ആരോപിക്കുന്നത്. ചൈനയും യൂറോപ്പ്യന് യൂണിയനും റഷ്യയും ഇറാനുമുമൊക്കെ താലിബാനോട് മൃദുനിലപാടാണ് പ്രകടിപ്പിക്കുന്നത്. എന്നാല് ഇക്കാര്യത്തില് തിടുക്കം വേണ്ടെന്ന് ഇന്നലെ ചേര്ന്ന സുരക്ഷ കാര്യങ്ങള്ക്കുള്ള മന്ത്രിസഭ സമിതി തീരുമാനിച്ചു. കാത്തിരുന്ന് തീരുമാനമെടുക്കും. മറ്റു ജനാധിപത്യരാജ്യങ്ങള് സ്വീകരിക്കുന്ന നിലപാടും ഇക്കാര്യത്തില് നിര്ണ്ണായകമാകും. ഇന്ത്യയെ സംബന്ധിച്ചിടത്തോളം താലിബാന്റെ ആധിപത്യം കശ്മീരില് സുരക്ഷാഭീഷണി ഉയര്ത്തുന്നുണ്ട്. ഈ പശ്ചാത്തലത്തില് കശ്മീരില് കൂടുതലായി സുരക്ഷാ ജാഗ്രത പുലര്ത്താന് നടപടികളെടുത്ത് കഴിഞ്ഞു. അമേരിക്കയുടെ കൂടുതല് സൈനികര് വിമാനത്താവളത്തിന്റെ സുരക്ഷ ഉറപ്പാക്കാന് എത്തിയിട്ടുണ്ട്. ഈ സാഹചര്യത്തില് വിമാനസര്വ്വീസ് പുനസ്ഥാപിക്കാനാണ് സാധ്യത. രണ്ടു ദിവസത്തില് ഇക്കാര്യത്തില് വ്യക്തത ഉണ്ടാവും. ഉന്നതതലത്തില് ഇക്കാര്യം നിരീക്ഷിക്കുന്നുണ്ട് എന്നാണ് സര്ക്കാര് വ്യക്തമാക്കുന്നത്.